recursal/SuperWikiNEXT-32B huggingface dataset:
***Ο άνδρας της μόδας*** (αγγλικός τίτλος: *The Man of Mode or Sir Fopling Flutter*) είναι κωμωδία της Παλινόρθωσης του Τζορτζ Έθερετζ, που γράφτηκε το 1676. Το έργο διαδραματίζεται στο Λονδίνο και ακολουθεί τις περιπέτειες του ελευθεριακού Ντόριμαντ καθώς προσπαθεί να κερδίσει τη νεαρή κληρονόμο Χάριετ και να απεμπλακεί από τα προηγούμενα ειδύλλιά του. 

Ο Έθερετζ έγινε διάσημος απεικονίζοντας έναν ανέμελο τρόπο ζωής επιπόλαιων χαρακτήρων που το ενδιαφέρον τους περιστρέφονταν γύρω από τις ερωτικές σχέσεις τους. Το έργο σατιρίζει πολλούς σύγχρονους που το κοινό μπορούσε να αναγνωρίσει, γνώρισε άμεση επιτυχία και θεωρείται η καλύτερη κωμωδία ηθών της εποχής. Ο χαρακτήρας του Ντόριμαντ βασίστηκε στον Τζον Ουίλμοτ, 2ο κόμη του Ρότσεστερ και ο φίλος του Μέντλεϊ στον ίδιο τον συγγραφέα.

Υπόθεση
-------

Καθώς αρχίζει το έργο, ο Ντόριμαντ, ένας πνευματώδης σαγηνευτικός νεαρός άνδρας, παραπονιέται στον φίλο του Μέντλεϊ ότι έχει βαρεθεί την ερωτική του ζωή και θέλει να δώσει τέλος στη σχέση του με την κυρία Λάβιτ, καθώς έχει ήδη δεσμό με τη μικρότερη φίλη της, τη Μπελίντα. Συγχρόνως, μαθαίνουν ότι η Χάριετ, μια όμορφη νεαρή κληρονόμος γοητεύτηκε από τον Ντόριμαντ. Ο Ντόριμαντ τη γνωρίζει και την ερωτεύεται αλλά η μητέρα της Χάριετ, η λαίδη Γούντβιλ, τον αντιπαθεί λόγω της κακής του φήμης. Παρά τις διαρκείς πιέσεις από τις πρώην ερωμένες του, με κόλπα που δημιουργούν πολλές κωμικές σκηνές, ο Ντόριμαντ καταφέρνει να τις απομακρύνει και παντρεύεται τη Χάριετ. 

Στη δευτερεύουσα πλοκή, ο φίλος του Ντόριμαντ, ο νεαρός Μπελέρ, είναι ερωτευμένος με την Εμίλια, στην οποία έχει βλέψεις και ο πατέρας του αγνοώντας ακόμη ότι ο γιος του είναι επίσης ερωτευμένος μαζί της. Ο πατέρας του αρραβωνιάζει τον νεαρό Μπελέρ με τη Χάριετ, απειλώντας να τον αποκληρώσει αν αρνηθεί να την παντρευτεί. Οι δύο νέοι προσποιούνται ότι είναι ερωτευμένοι για να κρατήσουν τους γονείς τους στο σκοτάδι. Τελικά, παίρνοντας την κατάσταση στα χέρια τους, η Εμίλια και ο νεαρός Μπελέρ παντρεύονται, ο πατέρας του νεαρού είναι δυσαρεστημένος, αλλά συμβιβάζεται με τον αιφνιδιαστικό γάμο του γιου του. 

Ένα από τα κωμικά πρόσωπα του έργου είναι ο λιμοκοντόρος σερ Φόπλινγκ Φλάτερ, ένας ασυνήθιστα εμμονικός με τα ρούχα και την εμφάνισή του άνδρας, που νομίζει ότι η κυρία Λάβιτ είναι ερωτευμένη μαζί του, τον οποίο ο Ντόριμαντ διασκεδάζοντας εκμεταλλεύεται για να απαλλαγεί από τις παλιές ερωμένες του.

Σχολιασμός
----------

Ο Τζορτζ Έθερετζ, ενώ ακολούθησε την παράδοση του Μπεν Τζόνσον, ανανέωσε πλήρως το είδος της κωμωδίας στην Αγγλία, ακολουθώντας το παράδειγμα Γάλλων θεατρικών συγγραφέων όπως ο Μολιέρος. Το έργο ανοίγει το δρόμο στο πολύ ιδιαίτερο ύφος των έργων του Ουίλιαμ Κόνγκριβ, είκοσι χρόνια αργότερα.

Παραπομπές
----------

1. ↑ . «pressbooks.pub/sayhername/chapter/man-of-mode/».
2. ↑ . «coldreads.files.wordpress.com/2014/11/the-man-of-mode.pdf» (PDF).
3. ↑ . «gradesaver.com/the-man-of-mode/study-guide/summary».
4. ↑ . «stageagent.com/shows/play/the-man-of-mode».
5. ↑ . «supersummary.com/the-man-of-mode/summary/».
6. ↑ . «mckendree.edu/academics/The Role of the Woman in The Man of Mode».
Ο **Γιου Τσανγκ-σουν** (6 Αυγούστου 1918 – 2 Ιουνίου 2010), ήταν Πρωθυπουργός της Νότιας Κορέας από τις 4 Ιανουαρίου 1982 έως τις 24 Ιουνίου του 1982.
 Ο Γιου γεννήθηκε στο Άντζου της Επαρχίας Νότιου Πιονγκάν, μια πόλη η οποία βρίσκεται στην σημερινήΒόρεια Κορέα. Σπούδασε στην Εμπορική Σχολή της Πιονγιάνγκ (평양상업학교). Σπούδασε στο Κολέγιο Χέιστινγκς της Νεμπράσκα, και αποφοίτησε το 1950. Το επόμενο έτος, μπήκε στην υπηρεσία της νοτιοκορεατικής κυβέρνησης, δουλεύοντας στο υποκατάστημα της Τράπεζας της Κορέας στο Τόκιο. Έγινε επικεφαλής της Ένωσης Διεθνούς Εμπορίου της Κορέας, και έπαιξε σημαντικό ρόλο στην νίκη της υποψηφιότητας της Σεούλ για την διοργάνωση των Ολυμπιακών Αγώνων του 1988. Επίσης, ήταν επικεφαλής της αμερικανοκορεατικής επιτροπής για την οικονομική συνεργασία.

Επίσης ήταν επίτιμος διδάκτορας οικονομικών στο Πανεπιστήμιο Κιουνγκχί.

Παραπομπές
----------

1. ↑  www.koreatimes.co.kr/www/news/nation/2010/06/121\_67059.html.
2. ↑  «Former prime minister Yoo passes away». *koreaherald.com*. 3 June 2010.. Ανακτήθηκε στις 15 July 2010.
3. ↑  «유창순 전 국무총리 숙환으로 별세», *Chosun Ilbo*, 2010-06-03, ανακτήθηκε στις 2011-09-30
4. ↑  «유창순 전 국무총리 별세», *The Hankyoreh*, 2010-06-30, ανακτήθηκε στις 2011-09-30

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 3251154592510743370000
* ISNI: 0000 0004 7369 5026

 |

 |
Ο **Μανώλης Πρέκας** (γεννημένος στις 28 Φεβρουαρίου 1996 στην Αθήνα) είναι Έλληνας διεθνής αθλητής υδατοσφαίρισης που αγωνίζεται με τη φανέλα του Ολυμπιακού Πειραιώς στην Α1 Εθνική Ανδρών στη θέση του περιφερειακού.

Καριέρα
-------

Ο Μανώλης Πρέκας βρέθηκε από πολύ μικρή ηλικία στις ακαδημίες του Ολυμπιακού Πειραιώς και συμμετείχε στα διάφορα πανελλήνια πρωταθλήματα μικρών ηλικιών. Η πρώτη του διάκριση ήρθε το 2012 όταν ο Ολυμπιακός κατέκτησε το Πανελλήνιο Πρωτάθλημα Εφήβων.

Από το καλοκαίρι του 2012, ο Μανώλης Πρέκας ανήκει στο δυναμικό της πρώτης ομάδας του Ολυμπιακού κατακτώντας δύο Πρωταθλήματα (2013, 2014) αλλά και δύο Κύπελλα Ελλάδος (2013, 2014). Τις επόμενες 2 σεζόν παραχωρείται δανεικός στον ΑΝΟ Γλυφάδας πριν επιστρέψει στον Ολυμπιακό το καλοκαίρι του 2016.

Διεθνείς συμμετοχές
-------------------

Ο Μανώλης Πρέκας είναι διεθνής με την Εθνική ομάδα πόλο των Εφήβων, με την οποία μάλιστα κατέκτησε την 5η θέση στο Παγκόσμιο πρωτάθλημα Εφήβων του 2012.

Τίτλοι
------

* 4 Πρωταθλήματα Ελλάδος: 2013, 2014, 2017, 2018
* 3 Κύπελλα Ελλάδος: 2013, 2014, 2018
* 1 Πρωτάθλημα Ευρώπης: 2018
* 1 Πρωτάθλημα Ελλάδας Εφήβων: 2012

Πηγές
-----

* Το προφίλ του Μανώλη Πρέκα στο gavros.gr
* Βράβευση του διεθνούς πολίστα Μανώλη Πρέκα
* Ρόστερ Ολυμπιακού για την περίοδο 2013-14

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Υδατοσφαιριστές Ολυμπιακού Σ.Φ. Πειραιώς περιόδου 2017-2018 |
| --- |
|  |
| 0 | 
* **1** Πάβιτς
* **2** Μυλωνάκης
* **3** Δελακάς
* **4** Γενηδουνιάς
* **5** Φουντούλης
* **6** Μπούσλιε
* **7** Γούνας
* **8** Μουρίκης
* **9** Ομπράντοβιτς
* **10** Γαλανόπουλος
* **11** Αργυρόπουλος
* **12** Πρέκας
* **-** Δερβίσης

Προπονητής: Βλάχος |  |

 |
Ο **Αμπελακιακός Σαλαμίνας** (επίσημη ονομασία: **Αμπελακιακός Σύνδεσμος Φιλάθλων Αμπελακίων Σαλαμίνας**, συντμημένα: **Αμπελακιακός Σ.Φ.Α.Σ.**) είναι αθλητικός σύλλογος που εδρεύει στα Αμπελάκια της Σαλαμίνας. Διατηρεί ενεργά τμήματα ποδοσφαίρου και ρυθμικής γυμναστικής. Επίσημο έτος ίδρυσης του συλλόγου είναι το 1937 και έμβλημα του συλλόγου είναι το αμπελόφυλλο. Αποτελεί μέλος της Ε.Π.Σ. Πειραιά και έδρα του αποτελεί το Δημοτικό Γήπεδο Αμπελακίων. Στο παρελθόν ο σύλλογος διατηρούσε εκτός του ποδοσφαίρου και τμήματα τεχνικής κολύμβησης και πετοσφαίρισης.

Ιστορικό
--------

Ο Αμπελακιακός από την ίδρυσή του έδινε πλήθος φιλικών αγώνων σαν ανεξάρτητο ποδοσφαιρικό σωματείο. Το 1946 αναγνωρίστηκε επίσημα από την Ε.Π.Ο. με Αριθμό Μητρώου Ε.Π.Ο. 174, εντάχθηκε στη δύναμη της Ε.Π.Σ. Πειραιά και από τη σεζόν 1946-47 ξεκινά η επίσημη αγωνιστική του δράση, αγωνιζόμενος έκτοτε ανελλιπώς στα πρωταθλήματα του Πειραιά. Έπειτα από πολλά χρόνια στις μικρότερες κατηγορίες τις Ε.Π.Σ. Πειραιά, τη σεζόν 1972-73 αγωνίστηκε για πρώτη φορά στην κορυφαία κατηγορία, έχοντας κατακτήσει την προηγούμενη το πρωτάθλημα της Β' Κατηγορίας. Τα επόμενα χρόνια συνέχισε να αγωνίζεται στις κατηγορίες της Ε.Π.Σ. Πειραιά. Τη σεζόν 2008-09 κατέκτησε το πρωτάθλημα στη Β΄ Κατηγορία και από τη σεζόν 2009-10 αγωνίζεται ανελλειπώς στην Α΄ Κατηγορία. 

Τη σεζόν 2017-18 κατέκτησε το πρωτάθλημα της Α΄ Κατηγορίας, για πρώτη φορά στην ιστορία του και κέρδισε την ιστορική άνοδο στη Γ΄ Εθνική κατηγορία. Πρώτος αγώνας στην ιστορία του Αμπελακιακού στην Γ' Εθνική ήταν εντός έδρας στις 7 Οκτωβρίου 2018 με αντίπαλο τον Ατρόμητο Πειραιώς, όπου πήρε την ιστορική νίκη με 2-1. Κατά την πρώτη του παρουσία στο πρωτάθλημα της Γ΄ Εθνικής την περίοδο 2018-19, τερμάτισε στη 10η θέση σε σύνολο 13 ομάδων του 5ου ομίλου και υποβιβάστηκε στην Α΄ κατηγορία της Ε.Π.Σ. Πειραιά, όπου αγωνίζεται από την περίοδο 2019-20. Το 2020 ο Αμπελακιακός προκρίθηκε για πρώτη φορά στην ιστορία του στον τελικό του κυπέλλου Ε.Π.Σ. Πειραιά, καθώς απέκλεισε τον Ερμή Κορυδαλλού επικρατώντας με 1-4 εκτός έδρας στον 1ο αγώνα και με 2-1 εντός έδρας στον 2ο αγώνα της ημιτελικής φάσης.

Από τον Αμπελακιακό έχει αναδειχθεί πλήθος ποδοσφαιριστών που αγωνίστηκαν σε μεγαλύτερες κατηγορίες, μεταξύ των οποίων οι Γιάννης Πιλάβης, Τάκης Λαλούσης κ.α. Το τοπικό ντέρμπι του Αμπελακιακού στη Σαλαμίνα είναι ο Αίαντας Σαλαμίνας.

Παραπομπές
----------

1. 1 2  «Ε.Π.Σ.Πειραιά: ΑΜΠΕΛΑΚΙΑΚΟΣ». *www.ampelakiakos.gr*.
2. ↑  ΑΜ ΕΠΟ
3. ↑  εφ. Αθλητική Ηχώ, 13 Απριλίου 1972, σελ. 4
4. ↑  «ΤΕΛΙΚΗ ΚΑΤΑΤΑΞΗ - ΕΡΑΣΙΤΕΧΝΙΚΑ ΠΟΔΟΣΦΑΙΡΙΚΑ ΣΩΜΑΤΕΙΑ ΠΕΙΡΑΙΑ». *www.epspeiraia.com*. Ανακτήθηκε στις 6 Ιουνίου 2019.
5. ↑  «Ε.Π.Σ.Πειραιά: Βαθμολογία: Α Κατηγορία 2ος Όμιλος, 2017-2018». *epspeir.gr*. Ανακτήθηκε στις 6 Ιουνίου 2019.
6. ↑  Όαση ο Αμπελακιακός 1-4 τον Ερμή soccerlive.gr
7. ↑  Για πρώτη φορά στον τελικό Κυπέλλου Πειραιά ο Αμπελακιακός stoplekto.gr
Συντεταγμένες: 16°45′10″N 93°07′00″W﻿ / ﻿16.75278°N 93.11667°W﻿ / 16.75278; -93.11667

Η **Τούξτλα Γουτιέρρες** (ισπανικά: *Tuxtla Gutiérrez*) είναι η πρωτεύουσα και μεγαλύτερη πόλη της μεξικάνικης πολιτείας Τσιάπας. Θεωρείται η πιο ανεπτυγμένη και σημαντική πόλη της πολιτείας και το οικονομικό κέντρο της πολιτείας. Τα περισσότερα από τα δημόσια κτίρια της χρονολογούν από τον 20ο αιώνα.

Καθώς δεν υπήρχε προϊσπανικός οικισμός στο τόπο, το πρώτο μισό του ονόματος "Τούξτλα" αναφέρεται στην περιοχή κοιλάδων. Αρχικά, αυτή η κοιλάδα ονομάστηκε Κογιατόκ από τον ιθαγενή πληθυσμό Ζόκε, το οποίο σημαίνει "γη ή σπίτι των κουνελιών", οι Αζτέκοι παρεισέφρυσαν στην περιοχή και το ονόμασαν «Τοτστλάν», το οποίο σημαίνει το ίδιο πράγμα, "Γουτιέρρες" προστέθηκε στο όνομα της πόλης το 1848 προς τιμήν του Χοακίν Μιγκέλ Γουτιέρρες, έναν φιλελεύθερο πολιτικό.

Παραπομπές
----------

1. ↑  *Instituto Nacional de Estadística y Geografía*.
2. 1 2  *Instituto Nacional de Estadística y Geografía*. www.inegi.org.mx/programas/ccpv/2020/.
3. ↑  micodigopostal.org/chiapas/tuxtla-gutierrez/.

Εξωτερικοί σύνδεσμοι
--------------------

* Πολυμέσα σχετικά με το θέμα  Tuxtla Gutiérrez στο Wikimedia Commons
* Κυβέρνηση της Τούξτλα Γουτιέρρες Αρχειοθετήθηκε 2013-03-14 στο Wayback Machine.
* Enciclopedia de los municipios de México.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 132578013
* LCCN: n84191860
* GND: 4838221-8

 |

 |
Οι **Μεταλλικές αυτοκινητάμαξες,** ήταν τρεις (3) παραλαβές (5η, 6η και 7η) δίδυμων ηλεκτροκίνητων αυτοκινηταμάξων, που αποτελούσαν τμήμα του τροχαίου υλικού των Ηλεκτρικών Σιδηροδρόμων Αθηνών-Πειραιώς (Η.Σ.Α.Π.). Κατασκευάστηκαν από τις εταιρείες SWW, MAN και Siemens για τους Ελληνικούς Ηλεκτρικούς Σιδηροδρόμους (Ε.Η.Σ.), και τέθηκαν σε υπηρεσία στους ΗΣΑΠ το 1976, με την ίδρυσή τους. Μπορούν να χωράνε μέχρι 318 (112 καθήμενους και 236 όρθιους, ζεύγος με σκευοφόρο) ή 353 (208 καθήμενους και 247 όρθιους, ζεύγος χωρίς σκευοφόρο) επιβάτες, κινητήρα είτε SSW DT 861 D με ισχύ Kw 95/60 ΜΙΝ (5η παραλαβή) είτε SSW GB 230/14 A με ισχύ Kw 120/60min (6η και 7η παραλαβή) και παράθυρα είτε με το ίδιο ύψος (6η και 7η παραλαβή) είτε τα δύο πλαϊνά να είναι πιο μικρά από το μεσαίο (5η παραλαβή) αλλά πάντα με την ίδια ταχύτητα. Μπορούν να συζευχθούν σε πολλαπλή ζεύξη έως και με τρεις αυτοκινητάμαξες.

Συνολικά, παράχθηκαν 74 κινητήρια οχήματα, αποτελώντας ανά 2, 37 δίδυμες αυτοκινητάμαξες.

Ιστορικό
--------

Πριν την δεκαετία του 1950, στην γραμμή του Ηλεκτρικού, κυκλοφορούσαν οι ξύλινες αυτοκινητάμαξες, 2ης, 3ης και 4ης παραλαβής. Παρόλο που ήταν από τις καλύτερες, ήταν παρωχημένης τεχνολογίας, άρα χρειάζονταν νέες αυτοκινητάμαξες υψηλών προδιαγραφών. Από την άλλη, πολλές αυτοκινητάμαξες είχαν καταστραφεί λόγω του Β' Παγκοσμίου Πολέμου. Για την παραγγελία των νέων αυτών αυτοκινηταμαξών, οι ΕΗΣ στράφηκε στην κοινοπραξία MAN-SSW, με πρότυπο το μετρό του Βερολίνου του 1930. Η παραγγελία περιλάμβανε 12 αυτοκινητάμαξες για να αναπληρώσουν τις καταστροφές του πολέμου. Η παραλαβή ξεκίνησε το 1951 και ολοκληρώθηκε έναν χρόνο αργότερα.

Με την επέκταση στην Κηφισιά, αποφασίστηκε να παραγγελθούν άλλες 16 μονάδες, αυτήν την φορά, από την κοινοπραξία MAN-Siemens Hellas. Οι νέες αυτοκινητάμαξες έχουν νέους κινητήρες μεγαλύτερης ισχύος, και, αντί για μεγάλο μεσαίο μετωπικό παράθυρο, έχει τρία ίδια μικρά. Η παραλαβή ξεκίνησε το 1958, και ολοκληρώθηκε το 1959. Η τελευταία προμήθεια, 9 μονάδων, ήταν λόγω κάλυψης της ολοένα και περισσότερης κίνησης. Αυτήν την φορά, για την κατασκευή τους, συνεργάστηκαν ΜΑΝ και το εργοστάσιο των ΕΗΣ στον Πειραιά. Οι αυτοκινητάμαξες αυτές, ήταν πανομοιότυπες με αυτές της 6ης παραλαβής, αλλά με το γείσο να προεξέχει στις μετώπες και χωρίς οριζόντιες μεταλλικές ράβδους στα πλευρικά παράθυρα.

Με την παραλαβή τον νέων αυτοκινηταμάξων 8ης, 9ης και 10ς παραλαβής, οι αυτοκινητάμαξες βάφτηκαν από κίτρινες σε ασημένιες με πορτοκαλί λωρίδες. 

Το 1997, λειτουργούσαν 3 συρμοί των 5 οχημάτων και 8 συρμοί των 4 οχημάτων, συνολικά, 50 οχήματα.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μεταλλικές αυτοκινητάμαξες ΗΣΑΠ** |

Παραπομπές
----------

1. 1 2 3 4 5  «Κινητήριες μονάδες των σιδηροδρόμων μας». *Σιδηροτροχιά*. Δεκέμβρης 1987.. *«Ηλεκτρική αυτοκινητάμαξα 'MAN-SIEMENS' 901 - 937»*.
2. ↑  *ΟΙ ΕΛΛΗΝΙΚΟΙ ΣΙΔΗΡΟΔΡΟΜΟΙ: Η ΔΙΑΔΡΟΜΗ ΤΟΥΣ ΑΠΟ ΤΟ 1869 ΜΕΧΡΙ ΣΗΜΕΡΑ*. Εκδόσεις Μίλητος. σελ. 37. ΠΙΝΑΚΑΣ ΚΙΝΗΤΗΡΙΩΝ ΜΟΝΑΔΩΝ ΣΕΚ/ΟΣΕ (1435mm)

|  |  |
| --- | --- |
| εικονίδιο Σιδηρόδρομος | Πύλη Σιδηρόδρομος |
Minestrone με fusilli
Είναι μια σούπα από ζωμό λαχανικών και οσπρίων στην οποία προστίθενται ζυμαρικά ή ρύζι .

Παρασκευή
---------

Τα πιο συνηθισμένα συστατικά είναι φασόλια, κρεμμύδια, καρότα, σέλινο, πατάτες και ντομάτες. Το Minestrone είναι ένα πιάτο που ποικίλλει ανάλογα με την περιοχή και την εποχή και μπορούμε να το βρούμε σε πολλές παραλλαγές καθιστώντας αδύνατο τον μοναδικό καθορισμό της συνταγής.   Ένα συνηθισμένο παρασκεύασμα περιλαμβάνει την παρασκευή ενός τηγανισμένου κρεμμυδιού και καρότων στα οποία στη συνέχεια προστίθενται τα επιλεγμένα λαχανικά, κομμένα σε λίγο ή πολύ λεπτά κομμάτια το οποίο προστίθεται νερό ή ζωμό που βράζει , ένα υγρό στο οποίο τα λαχανικά θα μαγειρεύτουν πάνω από μια χαμηλή φωτιά. Συχνά συνοδεύεται με τριμμένη παρμεζάνα πριν σερβιριστεί στο τραπέζι. 

Τα συστατικά, η μέθοδος παρασκευής, η υφή και ο τρόπος κατανάλωσης ποικίλλουν ανάλογα με την παράδοση του τόπου στον οποίο δημιουργήθηκαν οι διάφορες συνταγές. Μία από τις πιο διάσημες παραλλαγές είναι η γενοβέζικη minestrone στην οποία προσθέτουμε πέστο πριν το σερβίρουμε στο τραπέζι.

Ιστορία
-------

Παραδοσιακά, το minestrone παρασκευάζεται με τα λαχανικά που υπάρχουν ήδη στην κουζίνα μας, ακόμα και εκείνα που δεν είναι πολύ φρέσκα,ιδίως με εκείνα που δεν είναι πολύ εύπεπτα χωρίς καλό μαγείρεμα. Για το λόγο αυτό θεωρήθηκε ένα από τα φτωχά πιάτα κατ 'εξοχήν, χαρακτηριστικό της ιταλικής κουζίνας των αγροτών. Ωστόσο, με την εξέλιξη της οικονομικής κατάστασης και των διατροφικών συνηθειών, με την πάροδο του χρόνου έχει γίνει ένα πιάτο που εκτιμάται και σε άλλα κοινωνικά περιβάλλοντα και μερικές φορές σερβίρεται επίσης στα πιο περιζήτητα εστιατόρια. 

Η λέξη *minestrone* χρησιμοποιείται επίσης μεταφορικά, με αρνητική σημασία, για να δείξει ένα σύνολο διαφορετικών και ανάκατων πραγμάτων, όπως: "Αυτό το τηλεοπτικό πρόγραμμα είναι μια σούπα ειδήσεων και υπηρεσιών".

Παραπομπές
----------

1. 1 2 3  «minestróne».
2. 1 2  «Minestrone».
3. ↑  Balducci, Grazia (2006). «Il minestrone». *La cucina veloce*. Tecniche Nuove.
4. ↑  «Il menestròn, minestrone alla genovese».
5. ↑  Maria Rosario Lazzati, Simonetta Agnello Hornby (2012). «La minestra oggi». *La cucina del buon gusto*. Feltrinelli.
Ο **Τζέρεμι Λιν** ( γεννημένος στις 28 Αυγούστου το 1988) είναι Αμερικανός επαγγελματίας μπασκετμπολίστας που αγωνίζεται στους Τορόντο Ράπτορς στο ΝΒΑ. Ο Λιν είναι ο πρώτος μπασκετμπολίστας με καταγωγή από Κίνα και Ταϊβάν που παίζει στο NBA και ένας από τους λίγους που παίζει στο πρωτάθλημα γενικά. Είναι από τους λίγους αθλητές που έχουν δηλώσει ότι πιστεύουν στον Ιησού Χριστό.

Καριέρα στο Κολλέγιο
--------------------

Ο Τζέρεμι έστειλε ένα βίντεο με τις καλύτερες στιγμές του στα πανεπιστήμια της Καλιφόρνια και του Στάνφορντ. Το Χάρβαρντ και το Μπράουν ήταν τα μόνα πανεπιστήμια που του εγγυήθηκαν θέση στο ρόστερ των ομάδων τους. Τον Ιούλιο του 2005, ο βοηθός προπονητή στο Χάρβαρντ ανέφερε ότι το ύψος του Λιν (1,93μ.) ήταν κατάλληλο για να χωρέσει στην ομάδα ο παίχτης. Την πρώτη του χρονιά είχε 4,2 πόντους ανά αγώνα πράγμα που δυσαρέστησε τον βοηθό προπονητή του Χάρβαρντ Μπιλ Χόνεν να πει στο προπονητή ότι θα είναι παίχτης χαμηλού επιπέδου στον πρώτο προπονητή Πίτερ Ντίμπενμπροκ. Στους επόμενους αγώνες αντιλήφθηκαν ότι ο Λιν έπαιζε αποδοτικότερα σε πιο ανταγωνιστικούς αγώνες και η παρουσία του ήταν δεδομένη. Με τέτοιες εμφανίσεις οι άνθρωποι της ομάδας φοβήθηκαν ότι το πανεπιστήμιο του Στάνφορντ θα του έδινε υποτροφία πράγμα που δεν συνέβη και έτσι συνέχισε την κολλεγιακή του πορεία στο Χάρβαρντ .

Καριέρα στο NBA
---------------

Στις 21 Ιουλίου το 2010 υπέγραψε δύο χρόνια συμβόλαιο με τους Γκόλντεν Στέιτ Ουόριορς έναντι 500.000 δολαρίων γα τον πρώτο χρόνο εγγυημένα και τον δεύτερο θα ήταν επιλογή της ομάδας να τον κρατήσει ή όχι. Στον πρώτο του αγώνα με τους Γκόλντεν Στέιτ συνέβαλε πολύ στην ανάκαμψη της ομάδας έναντι των πρωταθλητών Λος Άντζελες Λέικερς και πήρε τα συγχαρητήρια του Ντέρεκ Φίσερ, πόιντ γκαρντ των Λέικερς. Το 2011 μετά το λοκ άουτ και με την εμφάνιση πρωτοκλασάτων παιχτών στην θέση του Λιν όπως Στέφεν Κάρι, Μόντα Έλις, στις 9 Δεκεμβρίου αποχώρησε από την ομάδα. Στη συνέχεια, στις 27 Δεκεμβρίου 2010 υπέγραψε στους Νιου Γιορκ Νικς. Στις 4 Φεβρυαρίου ο κόουτς Μάικ Ντι Άνονι πάνω στην απογοήτευση του για την τρίτη συνεχόμενη του ήττα έδωσε στον Λιν την ευκαιρία. Έτσι απέναντι στους Μπρούκλιν Νετς είχε 25 πόντους, 5 ριμπάουντ και 7 ασίστ. Μέσα σε 26 παιχνίδια κατάφερε να γίνει ο αγαπημένος της εξέδρας.

Πηγές
-----

*

Παραπομπές
----------
Η **Ιωάννα Σταματοπούλου** (γεννήθηκε στις 27 Ιουνίου 1998 στην Αθήνα) είναι διεθνής Ελληνίδα υδατοσφαιρίστρια που αγωνίζεται ως τερματοφύλακας στον Ολυμπιακό Πειραιώς.

Καριέρα
-------

Η Ιωάννα Σταματοπούλου έκανε τα πρώτα της βήματα στο χώρο της υδατοσφαίρισης από πολύ μικρή ηλικία στις ακαδημίες του Εθνικού Πειραιώς, στον οποίο παρέμεινε μέχρι και τα 14 της χρόνια. Το 2012, η Σταματοπούλου μεταπήδησε στην έταιρη ομάδα του Πειραιά, τον Ολυμπιακό.

Αρχικά, η Ιωάννα Σταματοπούλου αγωνιζόταν με τις μικρές ομάδες του Ολυμπιακού και μάλιστα το 2013 κατάφερε να κατακτήσει το πρωτάθλημα Ελλάδας νέων γυναικών. Μετά το τέλος της αγωνιστικής περιόδου 2012-13, η Ιωάννα Σταματοπούλου προωθήθηκε μόνιμα πλέον στην πρώτη ομάδα του συλλόγου.

Η Ιωάννα Σταματοπούλου κατάφερε να κατακτήσει ένα χρόνο αργότερα το πρωτάθλημα Ελλάδος αλλά και το Κύπελλο Κυπελλούχων LEN Trophy για το 2014. Η κατάκτηση του Κυπέλλου Κυπελλούχων ήταν ιδιαίτερα ιστορική στιγμή για τον ερυθρόλευκο σύλλογο καθώς αποτέλεσε τον πρώτο διεθνή τίτλο που κατακτάει η ομάδα από την ίδρυσή του και μέχρι εκείνη τη στιγμή. 

Η Σταματοπούλου παραμένει στην ομάδα του Πειραιά μέχρι και σήμερα.

Διεθνείς συμμετοχές
-------------------

Η Ιωάννα Σταματοπούλου είναι διεθνής με την εθνική ομάδα υδατοσφαίρισης νεανίδων της Ελλάδας. Ήταν μέλος της εθνικής ομάδας υδατοσφαίρισης που συμμετείχαν στο Ευρωπαϊκό πρωτάθλημα νεανίδων του 2013 που διεξήχθη στην Κωνσταντινούπολη, στο οποίο μάλιστα κατέκτησε και το χρυσό μετάλλιο.

Τίτλοι
------

* 2 Πρωταθλήματα Νεανίδων: 2013, 2015
* 3 Πρωταθλήματα Νέων Γυναικών: 2013, 2014, 2015
* 7 Πρωταθλήματα Ελλάδας: 2014, 2015, 2016, 2017, 2018, 2019, 2020
* 1 Πρωτάθλημα Ευρώπης: 2015
* 1 Κύπελλο Κυπελλούχων Len Trophy: 2014
* 2 Κύπελλα Ελλάδας: 2018, 2020

Πηγές
-----

* Το προφίλ της Σταματοπούλου στο gavros.gr
* "Χρυσές" νεανίδες στο πόλο
* Πρωταθλήτριες οι νέες γυναίκες του Ολυμπιακού

  


|  |  |  |  |
| --- | --- | --- | --- |
| 

| π • σ • ε
Υδατοσφαιρίστριες Ολυμπιακού Σ.Φ. Πειραιώς περιόδου 2022-23 |
| --- |
|  |
| 
* 1 Διαμαντοπούλου
* 2 Πλευρίτου
* 6 Ελευθεριάδου
* 8 Πλευρίτου
* 9 Σταματοπούλου
* 10 Πλευρίτου

Προπονητής: Αλεξάνταρ Τσίριτς |

 |
Η **οπλοφορία**, **οπλοκατοχή** ή **οπλοχρησία** είναι η κατοχή οποιουδήποτε όπλου. Το 2018 μία έρευνα για τα μικρά όπλα ανέφερε ότι υπάρχουν πάνω από ένα δισεκατομμύριο πυροβόλα όπλα σε όλο τον κόσμο.  Η συγκεκριμένη έρευνα έδειξε ότι μόνον υπήκοοι των ΗΠΑ κατέχουν περίπου το 46% του παγκοσμίου συνόλου πυροβόλων όπλων που είναι σε χέρια πολιτών. Η αναλογία είναι 120 όπλα ανά 100 κατοίκους, ενώ στην Ελλάδα η αναλογία είναι 17,6 ανά 100 κατοίκους. 

Οι ένοπλες δυνάμεις του πλανήτη κατέχουν το 13% του συνόλου των φορητών όπλων, εκ των οποίων το 43% ανήκει σε δύο χώρες, τη Ρωσία και την Κίνα. Τα σώματα ασφαλείας κατέχουν το 2%. 

Μελέτες δείχνουν ότι τα υψηλά ποσοστά οπλοκατοχής συνδέονται με τα υψηλότερα ποσοστά ανθρωποκτονιών και αυτοκτονιών.

Παραπομπές
----------

1. ↑   Αρχειοθετήθηκε 2020-11-12 στο Wayback Machine. Η έρευνα για τα μικρά όπλα: Πάνω από 1δις όπλα σε χέρια πολιτών
2. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 22 Μαρτίου 2021. Ανακτήθηκε στις 22 Νοεμβρίου 2019.
3. ↑ . Ucrdatatool.gov. Αρχειοθετήθηκε από το πρωτότυπο στις 22 Νοεμβρίου 2019. Ανακτήθηκε στις 23 Νοεμβρίου 2019.  Missing or empty `|title=` (βοήθεια)
4. ↑  Anestis, MD; Houtsma, C (13 Μαρτίου 2017). «The Association Between Gun Ownership and Statewide Overall Suicide Rates.». *Suicide & Life-Threatening Behavior* **48** (2): 204–217. doi:10.1111/sltb.12346. PMID 28294383.
**Δαίμων** (ή δαίμονας) στην πληροφορική είναι ένα είδος προγράμματος υπολογιστή που εκτελεί διάφορες λειτουργίες στο παρασκήνιο, χωρίς ενεργή συμμετοχή του χρήστη. Συνήθως, τα ονόματα διεργασιών ενός δαίμων τελειώνουν με το γράμμα d για διευκρίνιση ότι η διεργασία είναι στην πραγματικότητα ένας δαίμων, και για διαφοροποίηση μεταξύ ενός δαίμων και ενός κανονικού προγράμματος υπολογιστή. 

Σε ένα περιβάλλον Unix, η διεργασία γονέα ενός δαίμων είναι συχνά, αλλά όχι πάντα, η διεργασία έναρξης init. Ένας δαίμων δημιουργείται συνήθως είτε με μια διεργασία που διοχετεύει μια διεργασία παιδιού και στη συνέχεια κάνει αμέση έξοδο, προκαλώντας έτσι την υιοθέτηση της διεργασίας παιδιού από την init, είτε με την διεργασία init να εκκινεί απευθείας τον δαίμων.

Τα συστήματα συχνά ξεκινούν δαίμων κατά την εκκίνηση, τα οποία ανταποκρίνονται σε αιτήματα δικτύου, δραστηριότητα υλικού ή άλλα προγράμματα εκτελώντας κάποια εργασία.

Ετυμολογία
----------

Ο όρος *δαίμων* χρησιμοποιήθηκε για πρώτη φορά από την ερευνητική ομάδα του Fernando Corbató και ήταν αναφορά στον Δαίμονα του Μάξγουελ, ένα πείραμα θερμοδυναμικής. Η άποψη που αποδίδει τον όρο αυτό στα αρχικά των λέξεων "Disk And Executive MONitor" δεν επιβεβαιώνεται από τον Corbató.

Συνώνυμοι όροι είναι το service ( στα Microsoft Windows, γενιά Windows NT και μετά, αλλά και αργότερα στα Linux).

Παραπομπές
----------

1. ↑  *Διαδικτυακό περιοδικό Take Our Word For It*, 146:4. Ανακτήθηκε από
Αγριόκεδρο (*Juniperus oxycedrus*)(καρπός), Όρος Μαίναλο (Χιονοδρομικό Κέντρο Οστρακίνας), Αρκαδία, Πελοπόννησος, 3-10-2021
Το είδος **Άρκευθος η οξύκεδρος**, *θηλ.* (*Juniperus oxycedrus*) με κοινή ονομασία αγριόκεδρο ανήκει στην οικογένεια Κυπαρισσίδες (CUPRESSACEAE) στην οποία ανήκουν επίσης τα κυπαρίσσια. Το γένος της άρκευθου (*Juniperus*) περιλαμβάνει περίπου 40 είδη με κατανομή στο βόρειο ημισφαίριο, ενώ στην Ελλάδα απαντούν συνολικά 7 είδη. Η Άρκευθος η οξύκεδρος αποτελεί είδος με μεσογειακή κυρίως κατανομή που απαντά σε ορεινά, άγονα και πετρώδη εδάφη, σχεδόν σ’ όλη την Ελλάδα. Συνήθως είναι μεγάλος θάμνος ή μικρό δέντρο (μέχρι 7μ.). Τα φύλλα φύονται σε σπονδύλους ανά τρία και είναι είναι ακιδωτά-βελονοειδή με δυο λευκές ταινίες στην επάνω επιφάνεια. Ο καρπός των ειδών του γένους *Juniperus* είναι σαρκώδης, συνήθως σφαιρικός, ραγόμορφος και ονομάζεται ραγοστρόβιλος. Αναφορικά με το *Juniperus oxycedrus*, ο καρπός ωριμάζει από τον Σεπτέμβριο μέχρι τον Νοέμβριο του δεύτερου χρόνου μετά την άνθηση. Αρχικά είναι κιτρινωπός, ενώ όταν ωριμάζει γίνεται ερυθροκάστανος, διαμέτρου 8-10 mm.

Παραπομπές
----------

Πηγές
-----

* Φυτολογία 2006, Εκδοτική Αθηνών.
* Σφήκας Γ. 1983, Δένδρα και θάμνοι της Ελλάδας.
* Strid A. 1980, Φυτά του Ολύμπου.
* Strid A. & Tan K. 2002, Flora Hellenica (Vol. 1).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άρκευθος η οξύκεδρος** |

* 
* 
* 
*
Ο **Γεώργιος Τόμπρας** (Αϊβαλί (Κυδωνίες) Μικράς Ασίας,1-1- 1878 – 20-4-1964 Χαλάνδρι Αττικής) ήταν Έλληνας Μικρασιάτης στρατιωτικός, από τους πρωταγωνιστές του Μακεδονικού Αγώνα («Καπετάν Ρουπακιάς»).

Βιογραφικά στοιχεία
-------------------

Γεννήθηκε στο Αϊβαλί (Κυδωνίες) της Μικράς Ασίας και σπούδασε στη Φαρμακευτική Σχολή του ΕΚΠΑ. Το Μάρτιο του 1897 εντάχθηκε στον ελληνικό στρατό και τρία χρόνια μετά έλαβε το βαθμό του ανθυποφαρμακοποιού (ανθυπολοχαγός). Στις αρχές του 1905 πήρε ενεργά μέρος στο Μακεδονικό Αγώνα, ως υπαρχηγός της άτακτης ομάδας του Γεωργίου Κατεχάκη («Καπετάν Ρούβας»). Από τα τέλη της επόμενης χρονιάς (1906) έως το 1909 ήταν κι ο ίδιος επικεφαλής σώματος, που έδρασε κυρίως στην περιοχή της λίμνης των Γιαννιτσών. Έλαβε επίσης μέρος στον Α΄ Βαλκανικό πόλεμο, όπου τραυματίσθηκε σοβαρά. Το 1926 έγινε υποστράτηγος. Το υπόλοιπο της ζωής του το έζησε στην κατοικία του, επί της οδού Μεσογείων 375 στο Χαλάνδρι, ο δήμος της Αγίας Παρασκευή με ομόφωνη απόφαση του δημοτικού συμβουλίου που λήφθηκε στις 5 Ιουλίου 2016 την έχει ανακηρύξει ιστορικό τόπο, με ανάρτηση τιμητικής πινακίδας στη μνήμη του.
Το όνομα και η δράση του αναφέρονται στο έργο της Πηνελόπης Δέλτα «Τα Μυστικά του Βάλτου».

Πηγές
-----

Η Αγία Παρασκευή τιμά τον στρατηγό Γεώργιο Τόμπρα

Παραπομπές
----------

1. ↑  Ποιος ήταν ο ήρωας του Μακεδονικού Αγώνα στρατηγός Γεώργιος Τόμπρας[*νεκρός σύνδεσμος*]
2. ↑  Απόδοση τιμής στο στρατηγό Γ. Τόμπρα[*νεκρός σύνδεσμος*]
Ο **Τσόου Λινγκτσάο** (Κινεζικά: 周令钊, Αγγλικά: Zhou Lingzhao) 2 Μαΐου 1919 – 3 Ιανουαρίου 2023) ήταν Κινέζος ζωγράφος.

Την 1η Οκτωβρίου 1949, ο Zhou Lingzhao ζωγράφισε το πορτρέτο του Μάο Τσε Τουνγκ στην πλατεία Τιενανμέν για την ανακήρυξη της Λαϊκής Δημοκρατίας της Κίνας. Στις πρώτες μέρες της ίδρυσης της Λαϊκής Δημοκρατίας της Κίνας, συνέβαλε διαδοχικά στο σχεδιασμό της σημαίας του Κομμουνιστικού Συνδέσμου Νέων της Κίνας (1950), της σημαίας των Νέων Πρωτοπόρους της Κίνας (σχεδιασμένο από τον Liu Yiyan το 1950 και τροποποιήθηκε από τον Zhou Lingzhao), και συνέβαλε στο Εθνικό Έμβλημα της Λαϊκής Δημοκρατίας της Κίνας (1950). 

Από το 1950, ο Zhou Lingzhao υπηρετούσε ετησίως ως σχεδιαστής τέχνης για την κινεζική ομάδα τέχνης στην παρέλαση στην πλατεία Τιενανμέν της Παγκόσμιας Ημέρας των Εργαζομένων (1η Μαΐου) και της Εθνικής Ημέρας της Λαϊκής Δημοκρατίας της Κίνας (1η Οκτωβρίου). Συνέβαλε στο σχεδιασμό του Μεταλλίου της 1ης Αυγούστου (1955), του Τάγματος της Ανεξαρτησίας και της Ελευθερίας και του Τάγματος της Απελευθέρωσης. Από το 1950, ήταν υπεύθυνος για τον καλλιτεχνικό σχεδιασμό του δεύτερου, του τρίτου και του τέταρτου σετ τραπεζογραμματίων Renminbi. 

Ο Τσόου απεβίωσε στο Πεκίνο στις 3 Ιανουαρίου 2023, σε ηλικία 103 ετών.

Αξιόλογα έργα
-------------

* 
* 
* 
* 
*

Βιβλιογραφικές αναφορές
-----------------------

1. ↑  «周令钊». *web.archive.org*. 7 Ιουνίου 2019. Αρχειοθετήθηκε από το πρωτότυπο στις 7 Ιουνίου 2019. Ανακτήθηκε στις 19 Ιανουαρίου 2023.
2. ↑  «"国家形象"设计者周令钊：参与设计三套人民币-中新网». *www.chinanews.com.cn*. Ανακτήθηκε στις 19 Ιανουαρίου 2023.
3. ↑  «周令钊». *yueyang.gov.cn* (στα Κινεζικά). 15 Απριλίου 2015. Αρχειοθετήθηκε από το πρωτότυπο στις 7 Ιουνίου 2019. Ανακτήθηκε στις 3 Ιανουαρίου 2023.
4. ↑  «"国家形象"设计者周令钊：参与设计三套人民币». *.chinanews.com.cn* (στα Κινεζικά). 30 Σεπτεμβρίου 2013. Ανακτήθηκε στις 3 Ιανουαρίου 2023.
5. ↑  «"新中国设计第一人"周令钊去世，享年104岁». *jiemian.com* (στα Κινεζικά). 3 Ιανουαρίου 2023. Ανακτήθηκε στις 3 Ιανουαρίου 2023.
Συντεταγμένες: 41°13′08″N 25°07′21″E﻿ / ﻿41.218801°N 25.122550°E﻿ / 41.218801; 25.122550

Τοπίο Θρακικών Μετέωρων από τον οικισμό Πολύαρνο.
Τοπίο Θρακικών Μετέωρων από τον οικισμό Εύθυμο.
Τα **Θρακικά Μετέωρα** είναι μια βραχώδης περιοχή φυσικού κάλλους του Νόμου Ροδόπης, βόρειως του Ιάσμου στην ορεινή Ροδόπη κοντά στα σύνορα με τον Νόμο Ξάνθης. Τα Θρακικά Μετέωρα περιτριγυρίζονται από τους εγκαταλελειμμένους οικισμούς της Αστραίας, του Πολύαρνου και του Εύθυμου. Η πρόσβαση τους γίνεται οδικώς μέσω ενός δύσβατου χωματόδρομου ο οποίος ξεκινά ανατολικά της κωμόπολης του Ιάσμου.

Φύση
----

Η περιοχή είναι πλούσια σε πανίδα και χλωρίδα. Στην περιοχή υπάρχουν άγρια άλογα, ο υπό εξαφάνιση λευκός γυπαετός, σταυραετοί, ο μαύρος πελαργός κλπ. Ο Δήμος Ιάσμου στον οικισμό Πολύαρνο έχει δημιουργήσει ορεινό καταφύγιο (ανήκει στον Πολιτιστικό Σύλλογο Ιάσμου) και έχει σηματοδοτήσει πεζοπορικά μονοπάτια με σκοπό την τουριστική ανάπτυξη της περιοχής. Από την περιοχή περνάει το ορειβατικό μονοπάτι Ε6.

Ορειβατικά μονοπάτια
--------------------

Από την Αστραία ξεκινά ορειβατικό μονοπάτι 5,5 χιλιομέτρων μέχρι τον Ίασμο. Ένα άλλο ορειβατικό μονοπάτι 11 χιλιομέτρων ξεκινά από το χωριό Τσαλαπετεινός μέσω του οικισμού Εύθυμου με προορισμό την Αστραία. Επίσης ορειβατικό μονοπάτι 6 χλιομέτρων υπάρχει από το χωριό Κορφοβούνι μέχρι το Εύθυμο.

Παραπομπές
----------

1. ↑  «Διαδρομές στον Ορεινό Όγκο της Ροδόπης». Ιστοσελίδα Δήμου Ιάσμου. Ανακτήθηκε στις 15 Ιουνίου 2011. [*νεκρός σύνδεσμος*]
2. ↑  «Τα Θρακικά Μετέωρα επισκέφθηκαν μέλη της Κίνησης Πολιτών Ροδόπης». Φωνής της Ροδόπης. 2010-11-23.. Ανακτήθηκε στις 2011-06-15.
3. ↑  «Στα "Μετέωρα της Θράκης" η φύση "αναπνέει" στους δικούς της ρυθμούς!». Εφημερία Ο Χρόνος. 2004-08-24. Αρχειοθετήθηκε από το πρωτότυπο στις 2016-03-04.. Ανακτήθηκε στις 2011-06-15.
4. ↑  «Στα Θρακικά Μετέωρα η Κίνηση Πολιτών Ν. Ροδόπης». Εφημερίδα Ελεύθερο Βήμα. 2010-11-24. Αρχειοθετήθηκε από το πρωτότυπο στις 2011-09-08. ,. Ανακτήθηκε στις 2011-06-15.
5. ↑  «Αστραία - Γέφυρα Τρίκορφου - Ίασμος». Σωτήρης Μαλασιώτης. Αρχειοθετήθηκε από το πρωτότυπο στις 11 Οκτωβρίου 2011. Ανακτήθηκε στις 15 Ιουνίου 2011.
6. ↑  «Τσαλαπετεινός - Βυζαντινό Γεφύρι - Εύθυμο - Αστραία». Σωτήρης Μαλασιώτης. Αρχειοθετήθηκε από το πρωτότυπο στις 11 Οκτωβρίου 2011. Ανακτήθηκε στις 15 Ιουνίου 2011.
7. ↑  Σωτήρης Μαλασιώτης. «Κορφοβούνιο (285μ) – Εύθυμο (450μ)». Αρχειοθετήθηκε από το πρωτότυπο στις 11 Οκτωβρίου 2011. Ανακτήθηκε στις 15 Ιουνίου 2011.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Θρακικά Μετέωρα** |
Ο '*Γεώργιος ΣΤ΄* ο *Μικρός* (γεωργιανά: გიორგი VI მცირე Giorgi VI Mtsire, (απεβ. 1313), από τον Οίκο των Βαγρατιδών ήταν ο 19ος βασιλιάς της Γεωργίας το διάστημα 1311–1313.

Βιογραφία
---------

Ήταν γιος του Δαυίδ Η΄ της Γεωργίας. Διορίστηκε βασιλιάς της Γεωργίας (στην πραγματικότητα, μόνο το ανατολικό τμήμα της χώρας) από τον Ιλ-χάν Ολτζεϊτού μετά το τέλος τού πατέρα του το 1311. Βασίλευσε υπό την αντιβασιλεία τού θείου του Γεωργίου Ε΄ και απεβίωσε ανήλικος το 1313.

Καταγωγή
--------

Βιβλιογραφικές αναφορές
-----------------------

* Cyrille Toumanoff, Les dynasties de la Caucasie chrétienne de l'Antiquité jusqu'au XIXe siècle : Tables généalogiques et chronologiques, Ρώμη, 1990, σελ. 138.

|  |  |  |
| --- | --- | --- |
| ΠροκάτοχοςΔαβίδ Η΄ της Γεωργίας | **βασιλιάς της Γεωργίας1311-1313** }} | ΔιάδοχοςΓεώργιος Ε΄ της Γεωργίας |
**Εξαρχάτο** ονομαζόταν διοικητική περιφέρεια της Βυζαντινής αυτοκρατορίας στην Ιταλία και τη βόρεια Αφρική από τον 6ο ως τον 8ο αιώνα. Το εξαρχάτο ήταν απομακρυσμένο από το κέντρο, και ο διοικητής (Έξαρχος) συγκέντρωνε την πολιτική και στρατιωτική εξουσία.

Ραβέννα
-------

Το εξαρχάτο της Ραβέννας ιδρύθηκε για πρώτη φορά από το διορατικό Βυζαντινό αυτοκράτορα Μαυρίκιο (582 - 602), με σκοπό να οργανώσει την άμυνα των δυτικών επαρχιών της αυτοκρατορίας που απειλούνταν από τις αλλεπάλληλες βαρβαρικές επιδρομές. Πρωτεύουσά του ήταν η ομώνυμη πόλη. Ο έξαρχος έμενε στο παλιό αυτοκρατορικό παλάτι και, όταν πήγαινε στη Ρώμη, διέμενε στο Παλατίνο των Καισάρων. Είχε την ανώτατη εξουσία στην οικονομία, στη δικαιοσύνη, στον στρατό και στην πολιτική διοίκηση. Περιστοιχιζόταν από στρατιωτική και πολιτική αυλή και ρύθμιζε τα παρουσιαζόμενα ζητήματα με μεγάλη ανεξαρτησία από τον αυτοκράτορα. Οποιαδήποτε όμως απειθαρχία των εξάρχων προς τον αυτοκράτορα είχε ως συνέπεια την καθαίρεσή τους. 

Το 751 η Ραβένα καταλήφθηκε από τους Λομβαρδούς και το εξαρχάτο της διαλύθηκε.

Βόρεια Αφρική
-------------

Το Εξαρχάτο της Αφρικής απέβλεπε στην οργάνωση της άμυνας εναντίον των Βερβέρων επιδρομέων. Πρωτεύουσά του ήταν η Καρχηδόνα. Από εκεί ξεκίνησε ο Ηράκλειος, που στέφτηκε αυτοκράτορας του Βυζαντίου το 610 μ.Χ. Το 697 οι Άραβες κατόρθωσαν να γίνουν κύριοι της Καρχηδόνας.
Η λέξη **Δερβένι** ή **Ντερβένι** (ουδετέρου γένους) προέρχεται από την τουρκική λέξη "ντερβέν", που και αυτή είναι παραφθορά της περσικής «ντερμπέντ». Στην ελληνική γλώσσα άρχισε να χρησμοποιείται την περίοδο της Τουρκοκρατίας και διατηρήθηκε μέχρι και μετά την Επανάσταση του 1821, ως γεωγραφικός προσδιορισμός στενής διάβασης διαμέσου ορεινών όγκων, καθώς και είσοδος ή έξοδος πύλης προς ευρύτερη περιοχή. Συνώνυμη ήταν επίσης και η λέξη «κλεισώρεια» ή (περισσότερο σε χρήση) «Κλεισούρα».

Ο όρος Δερβενάκι ή Ντερβενάκι προέρχεται επίσης από την τουρκική λέξη "Ντερβενάκ", που σημαίνει μικρό σε μήκος πέρασμα ή δίοδος. Στο πληθυντικό αριθμό "Δερβενάκια": εκτός του ότι μπορεί ν΄ αναφέρεται σε πολλά μικρά δερβένια, ειδικότερα για την Πελοπόννησο ο όρος αυτός αποδίδονταν στα τέσσερα ορεινά περάσματα από τη πεδιάδα του Άργους στη Κόρινθο τα οποία και έφεραν τις ακόλουθες ονομασίες:

* Το μπογάζι της Νεμέας
* Το Δερβενάκι του Τρητού
* Τα Στενά του Άη Σώστη και
* Το Δερβενάκι του Αγιονορίου ή Κλεισούρα Αϊνόρι.

Σ΄ αυτά τα 4 Δερβενάκια στις 26 με 28 Ιουλίου του 1822 έλαβε χώρα μία από τις δραματικότερες και ενδοξότερες μάχες της Ελληνικής επανάστασης του 1821, η Μάχη των Δερβενακίων.

* Το Δερβέν Φούρκα (σημερινό Καλαμάκι Λαμίας) στην Όθρυ .Στα Στενά της Φούρκας έγινε μέγάλη μάχη τον Μάιο του 1897 κατά τον Ατυχή Πόλεμο

Δείτε επίσης
------------

* Δερβέναγας
* Δερβένι Αρκαδίας
* Δερβένι Αχαΐας
* Δερβένι Κορινθίας
* Δερβένι (Μέτσοβο)
* Δερβένι Θεσσαλονίκης
* Δρέβενο Αξιούπολης

Πηγές
-----

* *Νεώτερον Εγκυκλοπαιδικόν Λεξικόν Ηλίου*, τ. 5ος, σ. 880.
Χειριστής παραμοτέρ δείχνει πώς κινείται το κάτω μέρος του καθίσματος για να επιτρέψει τον εύκολο χειρισμό στο έδαφος.
Το **Μηχανοκίνητο αλεξίπτωτο πλαγιάς** γνωστό και ως **Παραμοτέρ** είναι πτητική μηχανή που συνδυάζει αλεξίπτωτο πλαγιάς με μηχανική πρόωση. Συνήθως φέρει μηχανή 80cc έως 200cc και με βάρος από 20kg έως 30kg στη πλάτη του πιλότου, συνδέεται με το αλεξίπτωτο πλαγιάς και απογειώνει τον πιλότο από επίπεδο έδαφος με λίγο μόνο τρέξιμο. 

Στην Ελλάδα άρχισε να εμφανίζεται στα τέλη της δεκαετίας του '90. Σήμερα στην Ελλάδα ο αριθμός τον ενεργών πιλότων ανέρχεται περίπου στους 80 χειριστές (στοιχεία 2011). Το καύσιμο που καταναλώνει είναι 3,5 λίτρα περίπου ανά ώρα αμόλυβδης βενζίνης με συνθετικό λάδι για δίχρονους κινητήρες. Το παραμοτέρ είναι φτιαγμένο έτσι ώστε να αποσπάται σε πολλά κομμάτια, για να χωράει ακόμα και μέσα σε ένα μικρό αυτοκίνητο. Το κόστος συντήρησης και αγοράς ολόκληρου του πακέτου είναι περίπου το ίδιο με μιας μοτοσικλέτας μεγάλου κυβισμού.

Παραπομπές
----------

1. ↑
**Σταρ Τρεκ: Βόγιατζερ** (αγγλικά: *Star Trek: Voyager*) είναι μια αμερικανική τηλεοπτική σειρά επιστημονικής φαντασίας που δημιουργήθηκε από τους Ρικ Μπέρμαν, Μάικλ Πίλερ και Τζέρι Τέιλορ. Αρχικά προβλήθηκε από τiς 16 Ιανουαρίου 1995 ως και τiς 23 Μαΐου 2001 στο UPN, η σειρά αποτελείται από 172 επεισόδια και επτά κύκλους. Είναι η πέμπτη σειρά του franchise του Star Trek, καθώς και η τέταρτη συνέχεια της αρχικής σειράς Σταρ Τρεκ. Διαδραματίζεται στον 24ο αιώνα, όπου η Γη ανήκει σε μια Ομοσπονδία Πλανητών και ακολουθεί τις περιπέτειες του αστροπλοίου USS Voyager, το οποίο επιχειρεί να επιστρέψει στην Γη αφού έχει απομονωθεί στο Δέλτα Τεταρτημόριο στην άκρη του γαλαξία.

Η Paramount Pictures ανέθεσε τη σειρά αυτήν μετά την ολοκλήρωση της επόμενης γενεάς για να συνοδεύσει την τηλεοπτική σειρά Σταρ Τρεκ: Διαστημικός Σταθμός 9. Επιπλέον, ήθελε να συμβάλλει ώστε να ξεκινήσει το νέο της δίκτυο, το UPN. Οι Μπέρμαν, Πίλερ, και Τέιλορ επινόησαν την συγκεκριμένη σειρά για να επικαλύψουν χρονολογικά τον Διαστημικό Σταθμό 9 και να συνεχίσουν τα θέματα - δηλαδή την σύνθετη σχέση μεταξύ των αποικιών του Αστροστόλου και πρώην Ομοσπονδιακών Ομοσπονδιών γνωστών ως Μακί - που είχαν εισαχθεί στην Επόμενη Γενιά και στον Διαστημικό Σταθμό 9. Το Βόγιατζερ ήταν η πρώτη σειρά Star Trek που περιλάμβανε τεχνολογία CGI για σκηνές στο διάστημα και η πρώτη που είχε σε πρωταγωνιστικό ρόλο μια γυναίκα καπετάνιο, την Kathryn Janeway (Κέιτ Μάλγκριου). Ο Ρικ Μπέρμαν ήταν επικεφαλής, εκτελεστικός παραγωγός και υπεύθυνος για την συνολική παραγωγή, με την βοήθεια, σε ρόλο εκτελεστικών παραγωγών, των Μαϊκλ Πίλερ, Τζέρι Τεϊλορ, Μπράνον Μπράγκα και Κένεθ Μπίλερ.

Εξωτερικοί σύνδεσμοι
--------------------

* Επίσημος ιστότοπος
* *Star Trek: Voyager* στο CBS
* *Σταρ Τρεκ: Βόγιατζερ*   στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 183573728
* LCCN: n96020819
* GND: 4496473-0

 |

 |
Το **Ντεσπότοβατς** (*σερβικά : Деспотовац*) είναι πόλη της κεντρικής Σερβίας, έδρα του Δήμου του Ντεσπότοβατς στην περιφέρεια Πομοράβσκι, 130 χιλιόμετρα νοτιοανατολικά του Βελιγραδίου. Σύμφωνα με την απογραφή του 2002 έχει 4.363 κατοίκους. Σε κοντινή απόσταση βρίσκεται το σπήλαιο Ρεσάβσκα και η ιερά μονή Μανασσή όπου βρίσκεται θαμμένος ο Στεφάν Λαζάρεβιτς. Στο Δεσπότοβατς διοργανώνονται κάθε χρόνο οι "Μέρες της σερβικής πνευματικής μεταμόρφωσης».

Το 1406 στην περιοχή έγινε η Μάχη του Ντεσπότοβατς όπου οι Σέρβοι υπό την ηγεσία του Στεφάν Λαζάρεβιτς γνώρισαν την ήττα από τους Οθωμανούς του Μουσά Τσελεμπί.

Παραπομπές
----------

1. ↑  Парачин, Деспотовац. Чарующий монастырь Стефана Лаз
2. ↑  Константин Филозоф, „Житије деспота Стефана Лазаревића"
3. ↑  Почели 21. „Дани српског духовног преображења" („Вечерње новости", 20. август 2013)

Εξωτερικοί σύνδεσμοι
--------------------

* Πολυμέσα σχετικά με το θέμα  Despotovac στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123210547
* LCCN: n84208984
* GND: 4292186-7

 |

 |
Ο **Παρασκευάς Αυγερινός** (19 Αυγούστου 1927) είναι Έλληνας ιατρός και πολιτικός. Διετέλεσε βουλευτής, υπουργός και ευρωβουλευτής με το ΠΑΣΟΚ, καθώς και αντιπρόεδρος του Ευρωπαϊκού Κοινοβουλίου. Ήταν αυτός που ξεκίνησε το Εθνικό Σύστημα Υγείας (ΕΣΥ), το οποίο έκανε πράξη ο διάδοχός του Γιώργος Γεννηματάς.

Βιογραφικά στοιχεία
-------------------

Γεννήθηκε το 1927 στην Αλωνίσταινα Αρκαδίας. Σπούδασε στην Ιατρική Σχολή του Πανεπιστημίου Αθηνών κι εργάστηκε ως ιατρός χειρουργός στην Αθήνα μέχρι το 1981. Από τα ιδρυτικά μέλη του ΠΑΣΟΚ το 1974, υπήρξε τακτικό μέλος των Κεντρικών Επιτροπών του Κινήματος μέχρι το 2004, ενώ για 18 χρόνια ήταν μέλος του Εκτελεστικού Γραφείου.

Στις κυβερνήσεις του Ανδρέα Παπανδρέου διατέλεσε υπουργός Κοινωνικών Υπηρεσιών (21 Οκτωβρίου 1981 - 5 Ιουλίου 1982), υπουργός Υγείας και Πρόνοιας (5 Ιουλίου 1982 - 17 Ιανουαρίου 1984) και υπουργός Άνευ Χαρτοφυλακίου (17 Ιανουαρίου 1984 - 17 Ιουλίου 1984).

Τα επόμενα δεκαπέντε χρόνια (1984 - 1999) ήταν ευρωβουλευτής του ΠΑΣΟΚ, ενώ διατέλεσε και αντιπρόεδρος του Ευρωπαϊκού Κοινοβουλίου για έξι χρόνια (1993 - 1999). Ως υπουργός Υγείας και Πρόνοιας ξεκίνησε τις διαδικασίες για τη δημιουργία του Εθνικού Συστήματος Υγείας (ΕΣΥ), το οποίο τελικά έγινε πραγματικότητα υπό την καθοδήγηση του διαδόχου του Γιώργου Γεννηματά.

Από το 2000 έως το 2004 ήταν βουλευτής Επικρατείας του ΠΑΣΟΚ κι εκπρόσωπος της Βουλής των Ελλήνων στην Ευρωπαϊκή Συνέλευση, για τη σύνταξη της Ευρωπαϊκής Συνταγματικής Συνθήκης.

Σύγκρουση με Ανδρέα Παπανδρέου και ισχυρισμοί για κατάθλιψη
-----------------------------------------------------------

Ο Παρασκευάς Αυγερινός, από τα τέλη της δεκαετίας του 1980, ήταν εσωκομματικός αντίπαλος του ιδρυτή και ηγέτη του ΠΑΣΟΚ Ανδρέα Παπανδρέου. Το 1994 είχε σχηματίσει την άτυπη «*Ομάδα των Τεσσάρων*», μαζί με τους Κώστα Σημίτη, Βάσω Παπανδρέου και Θεόδωρο Πάγκαλο, που αντιπολιτευόταν τον Ανδρέα Παπανδρέου και τη σύζυγό του Δήμητρα Λιάνη.

Το 2013, στο βιβλίο του «*Η Αλλαγή τελείωσε νωρίς*», ο Αυγερινός ισχυρίζεται ότι ο Ανδρέας Παπανδρέου έπασχε από βαριάς μορφής κατάθλιψη (διπολική διαταραχή) και ότι είχε πάντα κοντά του τον καθηγητή Κώστα Στεφανή, που του χορηγούσε διάφορα φάρμακα και του έκανε θεραπείες για την αντιμετώπιση της διπολικής διαταραχής. Ισχυρίζεται, μάλιστα, ότι η επιδείνωση της κατάστασής του ήταν η αιτία που δεν πραγματοποιούσε καθόλου δημόσιες εμφανίσεις για μεγάλο διάστημα το 1979, αν και τότε ήταν αρχηγός της Αξιωματικής Αντιπολίτευσης,ισχυρισμός που δεν τεκμηριώθηκε ποτέ και από κανέναν και είναι προσωπικός.

Πηγές
-----

1. 1 2 3  www.europarl.europa.eu/meps/en/1463.
2. 1 2 3
3. ↑
4. ↑
5. ↑
6. 1 2

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 206875426
* **BiblioNet**: **56812**
* LCCN: n2013063780
* ISNI: 0000 0003 5826 6488
* GND: 170139506

 |

 |
Η **μομεταζόνη**, επίσης γνωστή ως **φουροϊκή μομεταζόνη**, είναι στεροειδές φάρμακο που χρησιμοποιείται για τη θεραπεία ορισμένων δερματικών παθήσεων, της αλλεργικής ρινίτιδας και του άσθματος. Συγκεκριμένα χρησιμοποιείται για την πρόληψη και όχι για την αντιμετώπιση κρίσεων άσθματος. Μπορεί να εφαρμοστεί στο δέρμα, να εισπνευσθεί ή να χρησιμοποιηθεί στη μύτη.

Συχνές παρενέργειες όταν χρησιμοποιείται για το άσθμα περιλαμβάνουν την κεφαλαλγία, τον πονόλαιμο και τις άφθες. Συχνές παρενέργειες όταν χρησιμοποιείται στη μύτη περιλαμβάνουν τις λοιμώξεις της ανώτερης αναπνευστικής οδού και τις ρινορραγίες. Συχνές παρενέργειες όταν εφαρμόζεται στο δέρμα περιλαμβάνουν την ακμή, την δερματική ατροφία και τον κνησμό. Λειτουργεί μειώνοντας τη φλεγμονή.

Η φουροϊκή μομεταζόνη πατενταρίστηκε το 1981 και τέθηκε σε ιατρική χρήση το 1987. Διατίθεται και ως γενόσημο φάρμακο. Η μηνιαία παροχή του εισπνευστήρα στο Ηνωμένο Βασίλειο κοστίζει στο Εθνικό Σύστημα Υγείας της Αγγλίας περίπου £30 ενώ το ρινικό σπρέι λιγότερο από £2, το 2019. Το 2016 ήταν το 165ο πιο συνταγογραφουμενό φάρμακο στις Ηνωμένες Πολιτείες με περισσότερες από 3 εκατομμύρια συνταγογραφήσεις.

Η Μομεταζόνη κυκλοφορεί στην Ελλάδα με τις παρακάτω μορφές και εμπορικές ονομασίες

**Μομεταζόνη**

*Ρινικό σπρέυ:* NASONEX® , MOMETASONE TARGET®

*Κρέμα*: ELOCON®, LOGREN®, MAKIREN®, MOFUR®, MOMECORT®, MOMETASONE TARGET®, MOVESAN®, PHARMECORT®

Δερματικό διάλυμα: ELOCON®, F-DIN®, MOMECORT®, MOMETASONE TARGET®, MOVESAN®, PHARMECORT®

**Σε συνδυασμό με Σαλικυλικό οξύ**

*Αλοιφή*: MOMESALIC®

**Σε συνδυασμό με Ινδακατερόλη**

*Κόνις για εισπνοές*: ATECTURA BREEZHALER®, BEMRIST BREEZHALER®

**Σε συνδυασμό με Ινδακατερόλη και Βρωμιούχο Γλυκοπυρρόνιο**

*Κόνις για εισπνοές*: ENERZAIR BREEZHALER®, ZIMBUS BREEZHALER®

Παραπομπές
----------

1. 1 2 3 4 5  «Mometasone Furoate Monograph for Professionals». *Drugs.com* (στα Αγγλικά). American Society of Health-System Pharmacists. Ανακτήθηκε στις 11 Μαρτίου 2019.
2. 1 2 3  «Mometasone Furoate topical Monograph for Professionals». *Drugs.com* (στα Αγγλικά). American Society of Health-System Pharmacists. Ανακτήθηκε στις 11 Μαρτίου 2019.
3. 1 2 3  «Mometasone Furoate eent Monograph for Professionals». *Drugs.com* (στα Αγγλικά). American Society of Health-System Pharmacists. Ανακτήθηκε στις 11 Μαρτίου 2019.
4. ↑  Fischer, Jnos· Ganellin, C. Robin (2006). *Analogue-based Drug Discovery* (στα Αγγλικά). John Wiley & Sons. σελ. 488. ISBN 9783527607495.
5. 1 2  *British national formulary : BNF 76* (76 έκδοση). Pharmaceutical Press. 2018. σελ. 265. ISBN 9780857113382.
6. ↑  «The Top 300 of 2019». *clincalc.com*. Ανακτήθηκε στις 22 Δεκεμβρίου 2018.
7. ↑  «Farmako.net - Αναζήτηση Φαρμάκου».
Το **Ετζέαμπατ** ή **Εσέαμπατ**, η Αρχαία Μάδυτος, γνωστό στα Ελληνικά και ως **Μάδυτος**, είναι πόλη και περιφέρεια της επαρχίας Τσανάκκαλε στην περιφέρεια Μαρμαρά της Τουρκίας, στην ανατολική ακτή της χερσονήσου της Καλλίπολης στα στενά των Δαρδανελίων. σύμφωνα με την απογραφή του 2010, ο πληθυσμός της ευρύτερης περιφέρειας ήταν 9.154 άτομα, από τα οποία 5.380 ζουν στην πόλη του Ετζέαμπατ. Η περιφέρεια καλύπτει έκταση 468 Χλμ2, και η πόλη βρίσκεται στο ύψος της στάθμης της θάλασσας.

Το Ετζέαμπατ είναι η πλησιέστερη πόλη στα πεδία των μαχών της εκστρατείας της Καλλίπολης του 1915 κατά τον Α' Π.Π. με αποτέλεσμα να υπάρχουν πολλά μνημεία και κοιμητήρια, για τους περισσότερο από 120.000 στρατιώτες που έπεσαν από την Τουρκία, το Ηνωμένο Βασίλειο, τη Γαλλία, την Αυστραλία και τη Νέα Ζηλανδία. Το όνομα Ετζέαμπατ θα μπορούσε να προέρχεται από την αραβική "Χίζαμπατ" που σημαίνει προκεχωρημένο σημείο διοίκησης στο πεδίο της μάχης, ερμηνεύοντας πιθανώς και την αλλαγή του ονόματος από το αρχικό Μάδυτος.

Παραπομπές
----------

1. 1 2  *GEOnet Names Server*. 11  Ιουνίου 2018. -747415.
2. ↑  Statistical Institute[*νεκρός σύνδεσμος*]
3. ↑  Statoids. «Statistical information on districts of Turkey» (στα English). Ανακτήθηκε στις 20 Απριλίου 2009. CS1 maint: Μη αναγνωρίσιμη γλώσσα (link)

Αναφορές
--------

* Falling Rain Genomics, Inc. «Geographical information on Eceabat, Turkey» (στα English). Ανακτήθηκε στις 19 Απριλίου 2009. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Πολυμέσα σχετικά με το θέμα  Eceabat στο Wikimedia Commons
* Επίσημος διαδικτυακός τόπος
* Οδικός χάρτης του Ετζέαμπατ
* Εικόνες
* Eceabat

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133714355
* LCCN: n82087405

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Τουρκία
 |

 |
Ο **Κρις Τόλμαν** (γενν. 22 Σεπτεμβρίου 1970) είναι Αμερικανός ηθοποιός και κωμικός, γνωστός για τις εμφανίσεις του στις σειρές *Crossballs* και *Reno 911!* του τηλεοπτικού σταθμού Comedy Central.

Βιογραφικό
----------

Ο Τόμαν κατάγεται από το Μάντισον του Ουισκόνσιν, όπου φοίτησε στο δημόσιο σχολείο *Madison West High School*. Ο Τόλμαν συμμετείχε σε διάφορες θεατρικές ομάδες του Μάντισον.

Σταδιοδρομία
------------

Το 2007, ο Τόλμαν ήταν μέλος της εκπομπής *Thank God You're Here* (Δόξα τω Θεώ που είσαι εδώ) του NBC, η οποία σε κάθε εκπομπή έδειχνε τις αυτοσχεδιαστικές ικανότητές που είχαν οι τέσσερις προσωπικότητες που ήταν καλεσμένοι σε διάφορες καταστάσεις, χωρίς την ύπαρξη σεναρίου. Επιπλέον, το 2007, τού απονεμήθηκε το βραβείο επίτευγμα ζωής (Lifetime Achievement) από το Channel 101 στα βραβεία Channel 101 Channy Awards.

Ο Τόλμαν έχει κάνει εμφανίσεις στις σειρές *Ιατρικές Υποθέσεις*, *Parks and Recreation*, *Emily's Reasons Why Not*, *Μπάφφυ η Βαμπιροφόνισσα*, *How I Met Your Mother*, *The King of Queens* και *Frank TV*. Στις 2 Νοεμβρίου του 2013, ξεκίνησε να προβάλλεται, στο Nickelodeon, η σειρά *The Thundermans*, στην οποία ο Τόλμαν πρωταγωνιστεί ως Χανκ Θάντερμαν. Επίσης, ο Τόλμαν έχει πρωταγωνιστήσει, σκηνοθετήσει και συμπαραγάγει τη σειρά *Time Belt* του τηλεοπτικού σταθμού Channel 101.

Παραπομπές
----------

1. ↑  «Crossballs». *ew.com*. 27 Ιουλίου 2004.. Ανακτήθηκε στις 18 Ιουλίου 2015.
2. ↑  «Chris Tallman». *famousbirthdays.com*.. Ανακτήθηκε στις 18 Ιουλίου 2015.
3. ↑  «Improv can't plan for funny». *thestar.com*. 18 Απριλλίου 2007.. Ανακτήθηκε στις 18 Ιουλίου 2015.
4. ↑  «Chris Tallman». *hollywood.com*.. Ανακτήθηκε στις 18 Ιουλίου 2015.
5. ↑  «With TV Fame Elusive, Video-Series Creators Seek Success Online». *nytimes.com*. 26 Μαρτίου 2006.. Ανακτήθηκε στις 18 Ιουλίου 2015.

Εξωτερικοί σύνδεσμοι
--------------------

* Ο Κρις Τόλμαν στο Internet Movie Database

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 260419522
* LCCN: no2012104673
* ISNI: 0000 0003 8124 5087

 |

 |